Sesongen 2005/2006 tok han bronse i Junior NM i sprint (arr. i Asker) bak Håvard Bøkko og Christoffer Fagerli Rukke. Sesongen 2006/2007 tok han en ny bronse i Junior NM i sprint (arr. i Bergen), denne gangen bak Christoffer Fagerli Rukke og Espen Aarnes Hvammen. Senere i mars 2007 forbedret han den norske sammenlagt-rekorden i sprint-4-kamp for junior. Som aldersbestemt løper forbedret han de norske aldersklasse-rekordene på 1000 m for gutter 14 år, gutter 15 år og gutter 16 år samt for 1500 m gutter 16 år.